Boek: Die beste toebroodjieMarkus word in die middel van die nag wakker en is baie lus vir ŉ lekker toebroodjie. In die kombuis ontmoet hy ŉ ysbeer en drie pikkewyne wat hom wil help. Hulle gaan saam die beste, briljantste, bobaas-toebroodjie ooit maak. Dit klink goed, nie waar nie? Wel, dit is, maar daar is ŉ klein probleempie: Markus dink nie vissmeer en konfyt hoort saam op een broodjie nie! Sy helpers sien egter geen probleem daarmee nie! Die beste toebroodjie, een van Jaco Jacobs se ou gunstelinge, word opnuut, watertandlekker met vars bestanddele voorgesit om die jongspan te laat gril van plesier. Oor die outeur Jaco Jacobs is die gewilde skrywer van talle bekroonde topverkoperboeke, die stapel is al amper soos hoog soos die beste toebroodjie wat nog ooit gemaak is. Hy woon in Bloemfontein saam met sy vrou, Elize, sy twee dogters, Mia en Emma, drie honde, ’n kat en ’n troetel-luislang. Die luislang dink ’n mens kan pikkewyne ook op ’n toebroodjie sit, maar Jaco stem nie saam nie. Uitgewer: Lapa Uitgewers Prys: R140,00* *Prys onderhewig aan verandering Koop die boek by Graffiti Boeke